અહીં ચોંકાવનારી વાત તો એ છે કે, મહાનગરપાલિકા દ્વારા જુદી જુદી આવાસ યોજનામાં પાણીના મીટર તો મૂકવામાં આવ્યા છે પરંતુ આ મીટર જમીનની ભરોભર કુંડી બનાવીને ફીટ કરવામાં આવ્યા હોય હાલમાં મોટાભાગના મીટરો ઉપર ગારો-કીચ્ચડ અને ધૂળના થર જામી ગયા છે અને મોટાભાગના મીટર બંધ હોવા છતાં મહાનગરપાલિકાના વોટર વર્કસ વિભાગે મનઘડંત રીતે આડેધડ બીલ ફટકાર્યા છે એથી પણ ચોંકાવનારી વાત તો એ છે કે, મહાનગરપાલિકા દ્વારા આવાસ યોજનાના પાણીના કનેકશનમાં મીટર મૂકાયું હોવા છતાં માત્ર ર0 જ મિનિટ પાણી આપવામાં આવે છે હકીકતમાં મીટર મૂકયું હોય તો મહાપાલિકાએ ર4 કલાક પાણી આપવું પડે અને જેટલો વપરાશ થાય તેટલું બીલ વસૂલ કરવું જોઇએ.